Държавен вестник, бр. 64, 2011 г., стр. 41

БРОЙ  64	
Д Ъ Р Ж А В Е Н  В Е С Т Н И К 	
СТР.  41  
(6) Разплащателната агенция може да 
откаже изплащането на част или на цялата 
помощ, когато:
1. установи нередовност на документите или 
непълнота или неяснота на заявените данни 
и посочените факти по реда на ал. 1, т. 1 и 2;
2. установи несъответствие с целите, дей­
ностите и изискванията, определени с тази 
наредба;
3. получателят на помощта не отстрани 
непълнотите и пропуските в срока по ал. 2;
4. се приложи правилото по чл. 30 от Ре­
гламент (ЕО) № 65/2011;
5. установи, че получателят, негов законен 
представител или упълномощен представител 
попада в някоя от категориите, определени 
в чл. 93, параграф 1, чл. 94 и чл. 96, пара­
граф 2, буква „а“ от Регламент (ЕО, Евратом) 
№ 1605/2002 на Съвета от 25 юни 2002 г. от­
носно финансовия регламент, приложим към 
общия бюджет на Европейските общности, с 
изключение на получателите общини;
6. установи, че получателят на финансова 
помощ попада в случаите по чл. 21 или 22 от 
Закона за предотвратяване и установяване на 
конфликт на интереси и /или представлява­
щият получателя или член на управителния 
му орган, както и временно изпълняващ та­
кава длъжност, е свързано лице по смисъла 
на § 1, т. 1 от допълнителната разпоредба на 
Закона за предотвратяване и установяване на 
конфликт на интереси с лице, заемащо пуб­
лична длъжност в Управляващия орган и/или 
Разплащателна агенция, което е участвало при 
одобряването на заявлението за подпомагане.
(7) В случаите на отказ за изплащане на 
финансовата помощ получателят на помощта 
не може да подаде друга заявка за плащане 
за същите дейности и разходи.
(8) В случай на частичен или пълен отказ за 
плащане Разплащателната агенция уведомява 
МЗХ. В срок до 14 работни дни от получаване 
на уведомлението МЗХ може да предостави 
на Разплащателната агенция информация за 
изясняване на обстоятелствата.“
§ 5. В чл. 32 се правят следните изменения 
и допълнения:
1. Досегашния текст става ал. 1 и в т. 1 
думите „или общината по седалище, ако МИГ 
не е създадена“ се заличават.
2. Създават се ал. 2, 3, 4 и 5: 
„(2) Получателят на помощта предава на 
МИГ, създадена в резултат на дейностите по 
проекта, придобитите в изпълнение на проекта 
активи в едномесечен срок от извършване на 
окончателното плащане по проекта. 
(3) При предаването на активите се съставя 
двустранно подписан приемателно-предавате­
лен протокол, в който активите се описват 
с посочени марка, модел, характеристики, 
параметри, серийни номера. Заверено копие 
от протокола се представя на УО и на Раз­
плащателната агенция.
(4) В случай че всички дейности по про­
екта са изпълнени и не е регистрирана МИГ, 
получателят на финансовата помощ е длъжен 
за срок от 5 години, считано от последното 
плащане по договора за предоставяне на фи­
нансова помощ, да:
1. използва придобитите въз основа на 
одобрения проект активи по предназначение; 
2. не продава, дарява, преотстъпва ползва­
нето на активите – предмет на подпомагане, 
под каквато и да е форма; 
3. не променя местоположението на под­
помогнатите движими активи извън терито­
рията на общината/общините, в която се е 
реализирал проектът.
(5) Изискването по ал. 4, т. 1 и 2 не се 
прилага при подмяната на активи с изтекъл 
амортизационен срок. Подмяната с новото 
оборудване се осъществява след одобрение 
на РА.“
§ 6. В чл. 34а се създават ал. 4, 5 и 6:
„(4) Получателят на помощта дължи връща­
не на изплатените частични плащания, когато 
до извършване на окончателно плащане МЗХ 
или РА установи, че:
1. получателят или негов законен или 
упълномощен представител попада в някоя 
от категориите, определени в чл. 93, пара­
граф 1, чл. 94 и чл. 96, параграф 2, буква „а“ 
от Регламент (ЕО, Евратом) № 1605/2002 на 
Съвета от 25 юни 2002 г. относно финансовия 
регламент, приложим към общия бюджет на 
Европейските общности (обн., ОВ L. бр. 248 
от 16 септември 2002 г.);
2. получателят на финансова помощ попада 
в случаите по чл. 21 или 22 от Закона за пре­
дотвратяване и установяване на конфликт на 
интереси и/или представляващият получателя 
или член на управителния му орган, както 
и временно изпълняващ такава длъжност, 
е свързано лице по смисъла на § 1, т. 1 от 
допълнителната разпоредба на Закона за пре­
дотвратяване и установяване на конфликт на 
интереси с лице, заемащо публична длъжност 
в Управляващия орган и/или Разплащателна 
агенция, което е участвало при одобряването 
на заявлението за подпомагане;
(5) В случаите, когато МЗХ или РА устано­
ви, че обстоятелства по ал. 4 са съществували 
към датата на извършване на окончателно 
плащане по проекта, получателят на помощта 
дължи връщане на изплатените плащания по 
проекта.
(6) В случаите на кандидати общини не се 
прилагат изискванията на ал. 4 и 5.“
§ 7. Създава се приложение № 6а към 
чл. 27, ал. 3, т. 1: